РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/258-21

17. јун 2021. године

Б е о г р а д

ЗАПИСНИК

34. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 17. ЈУНА 2021. ГОДИНЕ

Седница је почела у 12,00 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Оливера Пешић, Соња Влаховић, Горан Ковачевић, Бобан Бирманчевић, Братимир Васиљевић, Ана Чарапић, Золтан Пек, Војислав Вујић и Милорад Мијатовић.

Седници су присуствовали заменици чланова Одбора: Михаило Јокић (заменик Владимира Маринковића) и Марина Мирковић (заменик Љиљане Кузмановић Вујаковић).

Седници није присуствовали чланови Одбора: Никола Јоловић, Душко Тарбук и Душан Бајатовић, нити њихови заменици .

Седници су присуствовали представници Министарства финансија: Дејан Дабетић , Сектор за фискални систем и Драгана Дејановић, Управа за јавни дуг; Министарства грађевинарства, собраћаја и инфраструктуре : Анита Димоски и Вељко Ковачевић, помоћници министра и Марија Лазаревић, начелник Одељења у Републичкој дирекцији за воде .

Пре преласка на утврђивање дневног реда, Михаило Јокић, заменик члана Одбора је предложио да се дневни ред допуни тачком седам : Разно.

Александра Томић, председник Одбора је предложила, а одбор једногласно (дванаест гласова „за“) усвојио предлог заменика члана Одбора Михаила Јокића, да се у дневни ред као седма тачка, уврсти: Разно.

На предлог председника Одбора, Одбор је једногласно (дванаест гласова „за“) утврдио следећи:

Дневни ред:

1. Разматрање Предлога закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада (број 011-983/21 од 4. јуна 2021. године);

2. Разматрање Предлога закона о потврђивању Споразума о зајму (Пројекат модернизације железничког сектора у Србији применом вишефазног програмског приступа) између Републике Србије и Међународне банке за обнову и развој, који је поднела Влада (број 011-1042/21 од 11. јуна 2021. године);

3. Разматрање Предлога закона о потврђивању Споразума о зајму (Пројекат интегрисаног развоја коридора реке Саве и Дрине применом вишефазног програмског приступа) између Републике Србије и Међународне банке за обнову и развој, који је поднела Влада (број 011-1043/21 од 11. јуна 2021. године);

4. Разматрање Предлога закона о потврђивању Споразума о зајму (Програмски зајам за развојне политике за ефикасност јавног сектора и зелени опоравак) између Републике Србије и Међународне банке за обнову и развој који је поднела Влада (број 011-1044/21 од 11. јуна 2021. године);

5. Разматрање Предлога закона о потврђивању Уговора о кредиту бр. ЦРС 1015 02 Д између Француске агенције за развој и Републике Србије за Пројекат модернизације железничког сектора у Србији Фаза 1, који је поднела Влада (број 011-1049/21 од 11. јуна 2021. године);

6. Разматрање Предлога закона о потврђивању Уговора о кредиту бр. CRS 1020 01 Y између Француске агенције за развој и Републике Србије за реализацију Програма урбане средине отпорне на климатске промене, који је поднела Влада (број 011-1050/21 од 11. јуна 2021. године);

7. Разно.

Већином гласова (дванаест гласова ,,за”) усвојен је предлог председника Одбора да се о тачкама дневног реда 1. до 6. води заједнички јединствени претрес, у складу са чланом 76. Пословника Народне скупштине, а да се потом, о свакој тачки дневног реда Одбор посебно изјасни.

**ПРВА - ШЕСТА ТАЧКА ДНЕВНОГ РЕДА: Заједнички јединствени претрес**

**Прва тачка** - Предлог закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања образложио је Дејан Дабетић, виши саветник у Министарству финансија.

Дејан Даветић је истакао да се закључењем овог уговора отклања проблем двоструког опорезивања физичких и правних лица и да овај уговор представља значајан допринос унапређењу билатералне привредне и финансијске сарадње Републике Србије и Сингапура.

**Друга-шеста тачка** – Сет од пет закона је образложила Драгана Дејановић из Управе за јавни дуг у Министарству финансија.

Драгана Дејановић је у свом излагању детаљно образложила финансијске услове и начин на који ће се средства зајма из предложених закона користити и отплаћивати.

У дискусији су учествовали Михаило Јокић, Верољуб Арсић, Горан Ковачевић и Војислав Вујић. У току дискусије чланови Одбора су изнели више примедби на коришћење речи ,,евазија,, у називу предлога закона и у образложењу.

После обједињене расправе о предлозима закона, присупило се изјашњавању о предлозима закона појединачно.

**ПРВА ТАЧКА ДНЕВНОГ РЕДА**: **Разматрање Предлога закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог Закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања.

За известиоца Одбора на седници Народне скупштине одређена је др Александра Томић, председник Одбора.

**ДРУГА ТАЧКА ДНЕВНОГ РЕДА:** **Разматрање Предлога закона о потврђивању Споразума о зајму (Пројекат модернизације железничког сектора у Србији применом вишефазног програмског приступа) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат модернизације железничког сектора у Србији применом вишефазног програмског приступа) између Републике Србије и Међународне банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

**ТРЕЋА ТАЧКА ДНЕВНОГ РЕДА: Разматрање Предлога закона о потврђивању Споразума о зајму (Пројекат интегрисаног развоја коридора реке Саве и Дрине применом вишефазног програмског приступа) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат интегрисаног развоја коридора реке Саве и Дрине применом вишефазног програмског приступа) између Републике Србије и Међународне банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

**ЧЕТВРТА ТАЧКА ДНЕВНОГ РЕДА: Разматрање Предлога закона о потврђивању Споразума о зајму (Програмски зајам за развојне политике за ефикасност јавног сектора и зелени опоравак) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Програмски зајам за развојне политике за ефикасност јавног сектора и зелени опоравак) између Републике Србије и Међународне банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

**ПЕТА ТАЧКА ДНЕВНОГ РЕДА: Разматрање Предлога закона о потврђивању Уговора о кредиту бр. ЦРС 1015 02 Д између Француске агенције за развој и Републике Србије за Пројекат модернизације железничког сектора у Србији Фаза 1**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог Закона о потврђивању Уговора о кредиту бр. ЦРС 1015 02 Д између Француске агенције за развој и Републике Србије за Пројекат модернизације железничког сектора у Србији Фаза I.

За известиоца Одбора на седници Народне скупштине одређена је др Александра Томић, председник Одбора.

**ШЕСТА ТАЧКА ДНЕВНОГ РЕДА: Разматрање Предлога закона о потврђивању Уговора о кредиту бр. CRS 1020 01 Y између Француске агенције за развој и Републике Србије за реализацију Програма урбане средине отпорне на климатске промене**

На основу члана 156. став 3. Пословника Народне Скупштине, Одбор је једногласно (тринаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог Закона о потврђивању Уговора о кредиту бр. CRS 1020 01 Y између Француске агенције за развој и Републике Србије за реализацију Програма урбане средине отпорне на климатске промене.

За известиоца Одбора на седници Народне скупштине одређена је др Александра Томић, председник Одбора.

**СЕДМА ТАЧКА ДНЕВНОГ РЕДА: Разно**

Михаило Јокић, заменик члана Одбора се осврнуо на рад Државне ревизорске институције у делу који се односи на достављање извештаја о извршеној ревизији субјекта ревизије. Заменик члана Одбора је изнео предлог да се Одбор за финансије, републички буџет и контролу трошења јавних средстава обрати институцији са препоруком да Државна ревизорска институција извештаје о обављеној ревизији субјекта доставља, поред градоначелника односно председника Општине, и председнику Скупштине општине, буџетској инспекцији и јавном правобраниоцу.

Председник Одбора је закључила расправу и обавестила чланове и заменике чланова Одбора, да ће Одбор на једној од наредних седница упутити препоруке Државној ревизорској институцији за достављање извештаја о обављеним ревизијама.

Седница је завршена у 13,10 часова.

Седница је тонски снимана

СЕКРЕТАР ОДБОРА ПРЕДСЕДНИК

Тијана Игњатовић др Александра Томић

РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/227-21

27. мај 2021. године

Б е о г р а д

ЗАПИСНИК

32. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 27. МАЈА 2021. ГОДИНЕ

Седница је почела у 12,05 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Никола Јоловић, Душко Тарбук, Оливера Пешић, Соња Влаховић и Ана Чарапић.

Седници су присуствовали заменици чланова Одбора: Велибор Милојичић (заменик Горана Ковачевића), Зоран Томић (заменик Братимира Васиљевића), Михаило Јокић (заменик Владимира Маринковића), Угљеша Марковић (заменик Душана Бајатовића) и Марина Мирковић (заменик Љиљане Кузмановић Вујаковић).

Седници није присуствовала чланови Одбора Золтан Пек, Војислав Вујић и Милорад Мијатовић, нити њихови заменици .

Седници је присуствовао представник Министарства финансија, Управе за јавни дуг , Драган Бабић.

На предлог председника Одбора, Одбор је једногласно (дванаест гласова „за“) утврдио следећи:

Д н е в н и р е д:

1. Разматрање Предлога закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад, по основу Уговора о дугорочном кредиту ради гасификације Борског и Зајечарског округа и изградњу разводног гасовода Параћин – Бољевац – Рготина – Неготин - Прахово, који је поднела Влада (број 011-882/21 од 21. маја 2021. године), у начелу;

2. Разматрање Предлога закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад, по основу Уговора о дугорочном кредиту за изградњу разводног гасовода Лесковац - Врање, који је поднела Влада (број 011-881/21 од 21. маја 2021. године), у начелу;

3. Разматрање Предлога закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу Уговора о кредиту ради гасификације Колубарског округа и изградњу разводног гасовода Београд – Ваљево – Лозница, који је поднела Влада (број 011-880/21 од 21. маја 2021. године), у начелу.

Већином гласова (дванаест гласова ,,за”) усвојен је предлог председника Одбора да се о тачкама дневног реда 1. до 3. води заједнички начелни претрес, у складу са чланом 76. Пословника Народне скупштине, а да се потом, о свакој тачки дневног реда Одбор посебно изјасни.

**ПРВА - ТРЕЋА ТАЧКА ДНЕВНОГ РЕДА: Заједнички начелни претрес о предлозима закона**

Предлоге закона образложио је Драган Бабић, представник Управе за за јавни дуг Министарства финансија.

Драган Бабић је истакао да се сва три предлога закона односе на давање гаранција Републике Србије банкама (OTP bankа Srbija A.D. Novi Sad – две гаранције иBanca Intesa AD Beograd – једна гаранција) за измиривање обавеза Јавног предузећа „Србијагас“ Нови Сад за разводне гасоводе и гасификацију.

У Предлогу закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад по основу Уговора о дугорочном кредиту ради гасификације Борског и Зајечарског округа и изградњу разводног гасовода Параћин-Бољевац-Рготина-Неготин-Прахово, кредит износи 66,00 мил. евра, у динарској противвредности, са номиналном каматном стопом од 1,78 одсто, на годишњем нивоу. Кредит у Предлогу закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад по основу Уговора о дугорочном кредиту за изградњу разводног гасовода Лесковац - Врање, износи 28,00 мил. евра, у динарској противвредности, са каматном стопом од 1,78 одсто, а у Предлогу закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад по основу Уговора о кредиту ради гасификације Колубарског округа и изградњу разводног гасовода Београд-Ваљево-Лозница, кредит износи 75,00 мил. евра, у динарској противвредности са каматном стопом од 1,85 одсто. Одобравањем кредита створиће се услови за изградњу дистрибутивних гасовода у свим насељима и повезивање индустријских, комуналних и индивидуалних потрошача на дистрибутивни систем. Тиме ће се омогућити коришћење природног гаса као јефтиног, еколошки прихватљивог горива, једноставног за употребу а истовремено коришћењем природног гаса као горива у значајној мери ће се растеретити и електроенергетски капацитети.

**ПРВА ТАЧКА ДНЕВНОГ РЕДА**: **Разматрање Предлога закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад, по основу Уговора о дугорочном кредиту ради гасификације Борског и Зајечарског округа и изградњу разводног гасовода Параћин – Бољевац – Рготина – Неготин - Прахово, у начелу**

На основу члана 156. став 3. Пословника Народне Скупштине, Одбор је једногласно (дванаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист ОТР banke Srbija A.D. Novi Sad за измиривање обавеза Јавног предузећа „Србијагас” Нови Сад, по основу Уговора о дугорочном кредиту ради гасификације Борског и Зајечарског округа и изградњу разводног гасовода Параћин - Бољевац - Рготина - Неготин – Прахово, у начелу.

**ДРУГА ТАЧКА ДНЕВНОГ РЕДА:** **Разматрање Предлога закона о давању гаранције Републике Србије у корист OTP banke Srbija A.D. Novi Sad за измиривање обавеза Јавног предузећа „Србијагас“ Нови Сад, по основу Уговора о дугорочном кредиту за изградњу разводног гасовода Лесковац - Врање, у начелу**

На основу члана 156. став 3. Пословника Народне Скупштине, Одбор је једногласно (дванаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист ОТР banke Srbija A.D. Novi Sad за измиривање обавеза Јавног предузећа „Србијагас" Нови Сад, по основу Уговора о дугорочном кредиту за изградњу разводног гасовода Лесковац – Врање, у начелу.

**ТРЕЋА ТАЧКА ДНЕВНОГ РЕДА: Разматрање Предлога закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу Уговора о кредиту ради гасификације Колубарског округа и изградњу разводног гасовода Београд – Ваљево – Лозница, у начелу.**

На основу члана 156. став 3. Пословника Народне Скупштине, Одбор је једногласно (дванаест гласова ,,за”) одлучио да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о давању гаранције Републике Србије у корист Banca Intesa AD Beograd за измиривање обавеза Јавног предузећа „Србијагас“ Нови Сад, по основу Уговора о кредиту ради гасификације Колубарског округа и изградњу разводног гасовода Београд-Ваљево-Лозница, у начелу.

За известиоца Одбора на седници Народне скупштине, по свим тачкама, одређенa је др Александра Томић, председник Одбора.

Седница је завршена у 12,20 часова.

Седница је тонски снимана

СЕКРЕТАР ОДБОРА ПРЕДСЕДНИК

Тијана Игњатовић др Александра Томић